แถวนี้ร้านอาหารเยอะมาก แต่หาร้านห้องแอร์แทบไม่มี อากาศอบอ้าว เจอร้านนี้ดูดีมีแอร์ ลองดูสักหน่อย

เจ้าของร้านมาต้อนรับเอง เชิญเข้าไปนั่งในห้องแอร์ด้านใน 

สั่งเบียร์เย็นๆมาก่อนเลย ร้านนี้มีเบียร์นอกบริการหลายยี่ห้อ แต่จัดเบียร์ไทยมาจิบดีกว่า ลีโอขวดละ 65 บาท มาเป็นวุ้น ไม่แพงเลย 

อาหารโดยส่วนใหญ่ ราคา 100+ 

สั่งอาหารไปหลายอย่าง

ปลากะพงทอดน้ำปลา ตัวไม่ใหญ่ รสชาติกลางๆ ไม่โดดเด่นอะไร ไม่น่าจะใช่ปลาว่าย ราคา 350 บาท ไม่แพง แต่คงไม่ซ้ำ เพราะส่วนตัวชอบปลาว่ายมากกว่า

หมึกแดดเดียว จานนี้อร่อย ทอดมาดี รสชาติหมักมาพอดี แนะนำครับ

ต้มยำกุ้งน้ำข้น กุ้งมาตังเล็กไปนิด รสชาติจัดจ้าน อร่อย

แขนงหมูกรอบ รสชาติกลางๆ

ผักบุ้งหมูกรอบราดข้าว อร่อยดีครับ

ไอศครีมลูกละ 25 บาท มาถ้วยใหญ่ๆ เจ้าของตักให้ไม่กั๊ก

จอดรถริมถนน
ใครอยู่แถวนี้ ฝากท้องได้ครับ โดยรวมถือว่าใช้ได้เลย